ไม่แน่ใจว่าสิว หรือ อะไรครับ โรคส่วนตัวเป็น ภูมิแพ้ครับ รูปตามลิ้งครับ
สวัสดีค่ะ ตุ่มนูนด้านหน้าหู ตามรูป อาจเป็น1. เป็นสิว โดยเกิดจากการอุดตันของต่อมน้ำมันบริเวณรูขุมขน แต่มักเป็นตุ่มนูนขนาดเล็กๆ แต่หากมีการอักเสบ ก็จะบวมใหญ่ขึ้น สีแดง มีอาการเจ็บๆ คันๆ ได้2.การอักเสบของเนื้อเยื่อ (cellulitis) ที่เกิดจากการติดเชื้อแบคทีเรีย ซึ่งจะทำให้ผิวหนังบวมแดงนูนขึ้นมา และมีอาการเจ็บและปวดร่วมด้วย หากเป็นมาก ก็จะกลายเป็นฝี คือมีหนองอยู่ข้างใน3. เป็นซีสต์ไขมันใต้ผิวหนัง โดยจะคลำได้เป็นก้อนค่อนข้างนิ่ม มักไม่เจ็บไม่ปวด แต่หากมีการอักเสบ ก็จะบวมแดง และเจ็บปวดได้4.เป็นเนื้องอกชนิดต่างๆ ของชั้นผิวหนังและชั้นเนื้อเยื่อใต้ผิวหนังในเบื้องต้น ไม่ควรไปแกะ เกาหรือบีบตุ่มดังกล่าว ไไม่ใช้มือไปจับบ่อยๆ พยายามรักษาความสะอาดและเช็ดบริเวณผิวหนังให้แห้งเสมอ หากมีขนาดเล็ก ไม่ว่าจะป็นสิว ฝี หรือมีการอักเสบของเนื้อเยื่อ ก็มักจะหายเองได้ แต่หากไม่หายไป หรือโตขึ้น มีอาการเจ็บและปวดมาก ก็ควรไปพบแพทย์ค่ะ